पाएं अपने शहर की ताज़ा ख़बरें और फ्री ई-पेपरडाउनलोड करें
नाथ मोहल्ला में रहने वाली एक महिला की संदिग्ध हालात में मौत हो गई। लोगों ने पुलिस को सूचना दी कि महिला के गले में फांसी का फंदा है और जो साड़ी उसने पहन रखी है, उसी से उसके हाथ बंधे हैं। जानकारी मिलते ही पुलिस पहुंची। शव को अस्पताल पहुंचाया। पति से पूछताछ की। पति का कहना है कि पत्नी से कल दो बार विवाद हुआ। देर रात उसने फांसी लगा ली। राजेंद्र नगर टीआई अमृता सोलंकी के अनुसार, 27 वर्षीय पूजा के शव का डॉ. भरत वाजपेयी की टीम ने पीएम किया।
शाम को शॉर्ट पीएम रिपोर्ट में पता चला कि यह खुदकुशी का केस है, हत्या का नहीं। पति संजय ने बताया कि वह शाम को एक कार्यक्रम में गया था, तब पत्नी से विवाद हुआ था। लौटा तो फिर विवाद हुआ था। इसके बाद तीनों बच्चों को सुलाकर पति भी सो गया। देर रात पत्नी ने फांसी लगा ली। पति जब उठा तो पत्नी को फंदे पर टंगा देखा। उसने उसे फंदे से उतारा। पति का कहना है कि वह जिस समाज से आता है, वहां मौत होने पर शव को खुले हाथ नहीं रखते हैं। शव के हाथ बांध दिए जाते हैं, इसलिए उसने भी हाथ बांध दिए थे।
Copyright © 2021-22 DB Corp ltd., All Rights Reserved
This website follows the DNPA Code of Ethics.
hin_Deva hin_Deva hin_Deva zho_Hant eng_Latn